CELEX: 22018D1804
Language: ro
Date: 2016-12-02 00:00:00
Title: Decizia nr. 244/2016 a Comitetului mixt al SEE din 2 decembrie 2016 de modificare a anexei XIII (Transporturile) la Acordul privind SEE [2018/1804]

22.11.2018   
               
               
                  RO
               
               
                  Jurnalul Oficial al Uniunii Europene
               
               
                  L 296/37
               
            
         DECIZIA NR. 244/2016 A COMITETULUI MIXT AL SEE
         din 2 decembrie 2016
         de modificare a anexei XIII (Transporturile) la Acordul privind SEE [2018/1804]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Directiva 2011/76/UE a Parlamentului European și a Consiliului din 27 septembrie 2011 de modificare a Directivei 1999/62/CE de aplicare a taxelor la vehiculele grele de marfă pentru utilizarea anumitor infrastructuri (1) trebuie încorporată în Acordul privind SEE.
                  
               
                     (2)
                  
                  
                     Prin urmare, anexa XIII la Acordul privind SEE trebuie modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            În anexa XIII la Acordul privind SEE, punctul 18a (Directiva 1999/62/CE a Parlamentului European și a Consiliului) se modifică după cum urmează:
            
                        1.
                     
                     
                        Se adaugă următoarea liniuță:
                        
                                    „—
                                 
                                 
                                    
                                       32011 L 0076: Directiva 2011/76/UE a Parlamentului European și a Consiliului din 27 septembrie 2011 (JO L 269, 14.10.2011, p. 1).”
                                 
                              
                  
                        2.
                     
                     
                        Literele (d) și (e) se înlocuiesc cu următorul text:
                        
                                    „(e)
                                 
                                 
                                    La articolul 7i alineatul (2) se adaugă următoarele paragrafe:
                                    «În cazul sistemelor de taxare rutieră aplicate pe rețeaua rutieră transeuropeană care deservește alte părți ale Norvegiei decât partea de sud-est, nivelul actual al rabaturilor sau al reducerilor taxelor de utilizare pentru utilizatorii frecvenți se poate aplica modalităților de taxare existente la data intrării în vigoare a Deciziei nr. 129/2012 a Comitetului mixt al SEE din 13 iulie 2012 (2), cu condiția ca ponderea traficului internațional de vehicule grele de marfă pe rețeaua de infrastructură respectivă să fie mai mică de 30 %.
                                    În cazul sistemelor de taxare rutieră instituite după data intrării în vigoare a Deciziei nr. 129/2012 a Comitetului mixt al SEE, nivelul rabaturilor sau al reducerilor taxelor de utilizare pentru utilizatorii frecvenți poate depăși nivelul stabilit la articolul 7i alineatul (2) litera (c) din prezenta directivă, cu condiția ca:
                                    
                                                —
                                             
                                             
                                                ponderea traficului internațional de vehicule grele de marfă pe rețeaua de infrastructură respectivă să nu depășească 5 %;
                                             
                                          
                                                —
                                             
                                             
                                                nivelul unor astfel de rabaturi sau de reduceri să fie justificat de circumstanțe specifice, în special în cazul în care rețeaua de infrastructură respectivă constă din poduri și/sau tuneluri menite să înlocuiască feribotul.
                                             
                                          
                                       (2)  JO L 309, 8.11.2012, p. 8.»”"
                        
                                 
                              
                           (2)  JO L 309, 8.11.2012, p. 8.»”"
                        
                     
                  
                        3.
                     
                     
                        Litera (f) se renumerotează, devenind litera (d), și sintagma „7 alineatul (9)” se înlocuiește cu sintagma „7 alineatul (1)”.
                     
                  
         
            Articolul 2
            Textele Directivei 2011/76/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 3 decembrie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 2 decembrie 2016.
            
               
                  Pentru Comitetul mixt al SEE
               
               
                  Președintele
               
               Bergdis ELLERTSDÓTTIR
            
         
         
            (1)  JO L 269, 14.10.2011, p. 1.
         
            (*1)  Nu au fost semnalate obligații constituționale.
      
      
         
            Declarația statelor AELS
            
               privind Decizia nr. 244/2016 a Comitetului mixt al SEE de încorporare a Directivei 2011/76/UE în Acordul privind SEE
            
            Încorporarea articolului 2 litera (b), a articolului 7c, a articolului 7f alineatele (4) și (5), a articolului 7g alineatul (1) punctul (iv), a articolului 7h alineatele (3) și (4), a articolului 7i alineatul (1), a articolului 7j alineatele (3) și (4), a articolului 11 alineatul (1) literele (a) și (d) și a anexelor IIIa și IIIb din Directiva 1999/62/CE a Parlamentului European și a Consiliului din 17 iunie 1999 de aplicare a taxelor la vehiculele grele de marfă pentru utilizarea anumitor infrastructuri (1), astfel cum a fost modificată prin Directiva 2011/76/UE a Parlamentului European și a Consiliului din 27 septembrie 2011 de modificare a Directivei 1999/62/CE de aplicare a taxelor la vehiculele grele de marfă pentru utilizarea anumitor infrastructuri (2), în Acordul privind SEE nu aduce atingere domeniului de aplicare al Acordului privind SEE.
            
               (1)  JO L 187, 20.7.1999, p. 42.
            
               (2)  JO L 269, 14.10.2011, p. 1.